Mircea Eliade

Mircea Eliade (uttale IPA: [ˈmirt͡ʃe̯a eliˈade]; født 28. februarjul./ 13. mars 1907greg. i București, død 22. april 1986 i Chicago) var en rumensk religionshistoriker, filosof og skjønnlitterær forfatter. 
Han var foreleser ved École des Hautes-Études i Sorbonne i Paris og senere professor ved religionshistorisk institutt ved Chicago Divinity School, University of Chicago. Eliade har hatt stor innflytelse på utviklingen av religionshistorie og regnes av mange som fagets fremste klassiker.


== Liv og virke ==
Mircea Eliade vokste opp i București og tok bachelor-graden i 1928 på en avhandling kalt «Italiensk filosofi fra Marsilio Ficino til Giordano Bruno». Samme år reiste han til India der han studerte indisk filosofi, sanskrit og yoga i tre år. Han påbegynte en doktorgradsavhandling om yoga-teknikkens historie som han disputerte på i București i 1933. Tre år senere utgav han i Paris en bok kalt Yoga. Essai sur les origines de la mystique indienne.  I slutten av 1930-årene skrev han både romaner og artikler, hvorav romanen Maitreyi fikk anerkjennelse.Under andre verdenskrig var han Romanias kulturattaché i Storbritannia, og senere kulturrådgiver ved den rumenske ambassaden i Lisboa. I november 1944, mens de bodde i Lisboa, døde hans første kone, Nina Mareș. Han giftet seg for andre gang i januar 1950 i Paris med Christinel Cotescu. Etter kommunistenes overtakelse av makten i Romania valgte han å ikke vende tilbake til hjemlandet, og slo seg ned i Paris. Der utga han mange av sine mest kjente religionshistoriske verk, før han i 1956 bosatte seg i USA, der han underviste ved University of Chicago.Han startet Journal of the History of Religions i 1960.Eliades hovedverk er De religiøse ideers historie (første bind publisert i 1976, ufullført), dansk oversettelse i tre bind (1983–1986). Svært kjent er også Das Heilige und das Profane fra 1957 (på norsk: Det hellige og det profane, 1969). På norsk forefinnes også Sjamanisme fra 1998, opprinnelig utgitt på fransk i 1951.
Eliade, som snakket seks språk og som kunne skrive flytende på tre av dem, betraktes som «en av verdens betydeligste tolkere av åndelige myter og symbolisme».Eliade er blitt kritisert for å ha hatt sympatisert i ungdomsårene med Jerngarden, en rumensk fascistisk, antisemittisk og ultranasjonalistisk bevegelse.  


== Referanser ==


== Litteratur ==
(no) Publikasjoner av Mircea Eliade i BIBSYSNorskDet hellige og det profane og andre skrifter, utgitt på norsk i 2003 i serien Bokklubbens Kulturbibliotek med innledende essay av Einar Thomassen. Oversatt av Trond Berg Eriksen, Øyunn Hestetun og Einar Thomassen
Det hellige og det profane, originaltittel Das Heilige und das Profane, utgitt på norsk i 1969, 1994 og 2002,  ISBN 82-05-31171-4
Sjamanisme henrykkelsens og ekstasens eldgamle kunst (originaltittel Le chamanisme et les techniques archaïques de l'extase)
Doktor Honigbergers hemmelighet og andre noveller (originaltittel Secretul doctorului Honigberger. Nopţi la Serampore)
I Mântuleasa-gaten (originaltittel Pe strada Mântuleasa)EngelskDavid Carrasco and Law, Jane Marie (eds.). 1985.  Waiting for the Dawn. Boulder: Westview Press.
Dudley, Guilford. 1977.  Religion on Trial: Mircea Eliade & His Critics. Philadelphia: Temple University Press.
Idinopulos, Thomas A., Yonan, Edward A. (eds.)  1994.  Religion and Reductionism: Essays on Eliade, Segal, and the Challenge of the Social Sciences for the Study of Religion, Leiden: Brill Publishers. ISBN 90-04-06788-4
McCutcheon, Russell T. 1997.  Manufacturing Religion: The Discourse on Sui Generis Religion and the Politics of Nostalgia. New York: Oxford University Press.
Olson, Carl. 1992.  The Theology and Philosophy of Eliade: A Search for the Centre. New York: St Martins Press.
Pals, Daniel L. 1996.  Seven Theories of Religion. USA: Oxford University Press. ISBN 0-19-508725-9
Bryan Rennie  1996.  Reconstructing Eliade: Making Sense of Religion. Albany: State University of New York Press.
Rennie, Bryan S. (ed.). 2001.  Changing Religious Worlds: The Meaning and End of Mircea Eliade. Albany: State University of New York Press.
Rennie, Bryan S. 2007.  The International Eliade. Albany: State University of New York Press. ISBN 0-7914-7087-3
Ricketts, Mac Linscott. Mircea Eliade: The Romanian Roots 1907-1945, Vols. 1 & 2. Boulder, CO: East European Monographs (distributed by Columbia University Press, New York) ISBN 978-0880331456.
Eugen Simion. 2001.  Mircea Eliade: A Spirit of Amplitude. Boulder: East European Monographs.
Strenski, Ivan. 1987.  Four Theories of Myth in Twentieth-Century History: Cassirer, Eliade, Levi Strauss and Malinowski. Iowa City: University of Iowa Press.
Wasserstrom, Steven M. 1999.  Religion after Religion: Gershom Scholem, Mircea Eliade, and Henry Corbin at Eranos. Princeton: Princeton University Press
Wedemeyer, Christian; Doniger, Wendy. (eds.). 2010.  Hermeneutics, Politics, and the History of Religions: The Contested Legacies of Joachim Wach and Mircea Eliade. Oxford etc.: Oxford University Press


== Eksterne lenker ==
(en) Mircea Eliade – kategori av bilder, video eller lyd på Commons 
(en) Mircea Eliade på Internet Movie Database 
(da) Mircea Eliade på Scope 
(fr) Mircea Eliade på Allociné 
(en) Mircea Eliade på AllMovie 
(en) Mircea Eliade hos The Movie Database 
(en) Mircea Eliade på Discogs 
(en) Mircea Eliade på MusicBrainz 
(en) Mircea Eliade hos American National Biography